# A.3 PODMIENKY ÚČASTI UCHÁDZAČOV

**Podmienky účasti vo verejnom obstarávaní týkajúce sa osobného postavenia podľa § 32 zákona o verejnom obstarávaní (ďalej len „ZVO“ alebo „Zákona“).**

1. Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia podľa § 32 ods. 1 ZVO, ktorých splnenie preukazuje podľa § 32 ods. 2 ZVO v spojení s § 152 ZVO.
2. Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 ZVO alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.
3. Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.
4. Skupina dodávateľov preukazuje splnenie podmienok účasti týkajúcich sa osobného postavenia za každého člena skupiny osobitne. Oprávnenie dodávať tovar, uskutočňovať stavebné práce alebo poskytovať službu preukazuje člen skupiny len vo vzťahu k tej časti predmetu zákazky, ktorú má zabezpečiť.
5. Verejný obstarávateľ nie je oprávnený použiť údaje z informačných systémov verejnej správy podľa zákona č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii).
6. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (ďalej len „JED“) podľa § 39 ZVO alebo čestným vyhlásením podľa § 114 ods. 1 ZVO, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.
7. Uchádzač, ktorý použije JED vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

**Podmienky účasti uchádzačov vo verejnom obstarávaní týkajúce sa finančného a ekonomického postavenia podľa § 33 ZVO.**

Nevyžaduje sa.

**Podmienky účasti uchádzačov vo verejnom obstarávaní týkajúce sa technickej a odbornej spôsobilosti podľa § 34 ZVO.**

Uchádzač v ponuke predloží nasledujúce dokumenty, ktorými preukazuje technickú spôsobilosť alebo odbornú spôsobilosť:

1. **podľa § 34 ods. 1 písm. b) ZVO:**

Zoznam stavebných prác rovnakého alebo podobného charakteru ako je predmet zákazky, t. j. stavebné práce spočívajúce vo výstavbe pozemných objektov, uskutočnených za predchádzajúcich 5 rokov od vyhlásenia verejného obstarávania (ďalej len „rozhodné obdobie“) prostredníctvom formuláru Príloha č. 5 k časti A.1 Skúsenosti uchádzača, ktorý je neoddeliteľnou súčasťou Súťažných podkladov; doplnený potvrdeniami o uspokojivom vykonaní stavebných prác s uvedením cien, miest a lehôt uskutočnenia prác podľa obchodných podmienok, ak odberateľom:

1.1 bol verejný obstarávateľ alebo obstarávateľ podľa ZVO, dokladom je referencia; ak referencia nebola vyhotovená podľa § 12 ZVO dokladom môže byť aj vyhlásenie uchádzača o ich uskutočnení, doplnené dokladom, preukazujúcim ich uskutočnenie,

1.2 bola iná osoba ako verejný obstarávateľ alebo obstarávateľ podľa ZVO, dôkaz o plnení potvrdí odberateľ; ak také potvrdenie uchádzač nemá k dispozícii, vyhlásením uchádzača o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

1. **podľa § 34 ods. 1 písm. g) ZVO:**

Údaje o vzdelaní a odbornej praxi alebo o odbornej kvalifikácii osôb určených na plnenie Zmluvy alebo riadiacich zamestnancov zodpovedných za uskutočnenie stavebných prác.

* 1. Ak uchádzač preukáže technickú alebo odbornú spôsobilosť podľa § 34 ods. 3 ZVO, preukazuje túto skutočnosť písomnou zmluvou, z ktorej musí vyplývať záväzok osoby, že poskytne svoje kapacity počas celého trvania zmluvného vzťahu a spĺňa ostatné požiadavky uvedené v ustanovení § 34 ods. 3 a § 114 ods. 2 ZVO.
	2. Skupina dodávateľov preukazuje splnenie podmienok účasti týkajúcich sa technickej a odbornej spôsobilosti spoločne.
	3. Hospodársky subjekt môže predbežne nahradiť doklady na preukázanie splnenia podmienok účasti Jednotným európskym dokumentom (ďalej len JED) podľa § 39 ZVO alebo čestným vyhlásením podľa § 114 ods.1 Zákona v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil.
	4. Uchádzač, ktorý použije JED vyplní časti I. až III. JED-u a môže vyplniť len oddiel α: GLOBÁLNY ÚDAJ PRE VŠETKY PODMIENKY ÚČASTI časti IV JED-u bez toho, aby musel vyplniť iné oddiely časti IV JED-u.

 **Minimálna požadovaná úroveň štandardov:**

**III. 1.3) Technická a odborná spôsobilosť, bod 1.:**

Pre účely splnenia tejto podmienky uchádzač predloží:

Zoznam stavebných prác uskutočnených v rozhodnom období s rovnakým alebo podobným charakterom a rozsahom ako predmet zákazky v celkovom objeme min. **250 000,00 EUR bez DPH**, z toho predloží min. jednu referenciu o objeme minimálne **150 000,00 EUR bez DPH.**

V prípade uskutočnených prác, ktorých začiatok alebo koniec nespadá do rozhodného obdobia, bude uchádzačovi započítaná pre splnenie podmienky podľa bodu 1. len výška nákladov uskutočnených prác spadajúca do rozhodného obdobia.

**V prípade dokladov**, ktoré sú vyjadrené **v inej mene ako Euro**, je potrebné na prepočítanie tejto meny na euro použiť kurz Európskej centrálnej banky (ECB), resp. kurz Národnej banky Slovenska, ak ECB nestanovuje daný kurz, aktuálny v posledný deň príslušného kalendárneho roku, v ktorom došlo ku skutočnosti, rozhodujúcej pre preukázanie splnenia predmetnej podmienky účasti, t. j. v ktorom sa referencia realizovala. Doklady, ktorými uchádzač preukazuje splnenie podmienok účasti, ktoré sú vyjadrené v inej mene ako Euro, uchádzač predloží v pôvodnej mene a v mene Euro, s uvedením hodnoty kurzu, na základe ktorého došlo k ním vykonanému prepočtu.

**III. 1.3) Technická a odborná spôsobilosť, bod 2.:**

Pre účely splnenia tejto podmienky uchádzač predloží:

Doklad o odbornej spôsobilosti alebo o odbornej kvalifikácii riadiacich zamestnancov, osobitne osôb zodpovedných za riadenie stavebných prác. Za zástupcov zhotoviteľa poverených vedením stavby sa na účely tohto verejného obstarávania považujú hlavný stavbyvedúci a zástupca hlavného stavbyvedúceho.

Hlavný stavbyvedúci predloží doklad o odbornej spôsobilosti pre vykonávanie predmetných stavebných prác podľa § 45 ods. 1 písm. b) stavebného zákona č. 50/1976 Zb. a zákona č. 138/1992 Zb. v znení neskorších predpisov pre činnosť stavbyvedúceho opatrené originálom odtlačku a podpisom príslušnej odborne spôsobilej osoby (alebo predloží úradne osvedčené kópie).

Uchádzač ďalej preukáže, že hlavný stavbyvedúci vykonával funkciu stavbyvedúceho najmenej tri roky a zástupca hlavného stavbyvedúceho má aspoň šesť rokov odbornej praxe v stavebníctve. Uchádzač preukazuje splnenie tejto podmienky predložením vyplnených formulárov (Príloha č. 3 k časti A.1 Zástupcovia zhotoviteľa poverení vedením stavby, Príloha č. 4 k časti A.1 Životopis zástupcu zhotoviteľa, ktoré sú neoddeliteľnou súčasťou Súťažných podkladov, a z ktorých obsahu bude vyplývať splnenie tejto podmienky.